PROIECTUL DECIZIEI ETAPEI DE ÎNCADRARE

Nr. 6285/SAAA/01.10.2018

Ca urmare a solicitării de emitere a acordului de mediu adresate de **SC FARMA VET PET SRL** cu sediul în oraș Videle, Intrarea Bisericii, nr. 1, județul Teleorman, înregistrată la A.P.M. Giurgiu cu nr. 6285 din 09.08.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 01.10.2018, că proiectul “ **Reabilitare, acumulare permanentă Valea Lungă, localitatea Mârșa, județul Giurgiu”,** propus a fi amplasat în comuna Mârșa, NC 30643, jud. Giurgiu, **nu se supune evaluării impactului asupra mediului şi nu se supune evaluării adecvate.**

***Justificarea prezentei decizii****:*

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* proiectul se încadrează în prevederile Hotărârii Guvernului nr. 445/2009, anexa nr. 2, pct.1, lit f, pct. 13,lit a);

**1**. *Caracteristicile proiectului:*

1. dimensiunea și concepția întregului proiect:

* acumularea este amplasată pe pârâul Milcovăţ, în zona componentă a comunei Mârşa, jud. Giurgiu.
* Pârâului Milcovăţ, cod cadastral X-23-11-8-4. este afluent de stânga al p. Glavacioc cu lungimea cursului de 45 km şi suprafaţa bazinului de 218 km2.
* acumularea Valea Lungă a fost executată în anii 70 – 80 cu scopul realizării unui luciu de apă în zonă şi pentru irigarea suprafeţelor adiacente acesteia:
* scopul lucrării este de a stoca un volum de apă necesar pentru agrement şi irigaţii.

Acumularea cuprinde:

- barajul

- descărcătorul de suprafaţă

- descărcătorul de fund

- luciul de apă realizat

- în cadrul investiţiei s-a propus reabilitarea şi redimensionarea obiectelor acumulări astfel:

* corp baraj: protejarea paramentului amonte cu mască din beton
* descărcător de fund: supraânălţare turn de manevră tip călugăr, disipator de energie şi rizbermă.
* descărcătorul de ape mari: redimensionare deversor, canal rapid, disipator de energie şi rizbermă.

1. utilizarea resurselor naturale în special a solului, a terenurilor, a apei și a biodiversității– ca resursă naturală va fi utilizată apa provenită din precipitații;
2. producţia de deşeuri va fi redusă, atât în perioada de execuţie a lucrărilor, cât şi în timpul funcţionării; deşeurile generate pe amplasament în timpul realizării investiţiei se vor colecta controlat, pe categorii şi vor fi gestionate de unităţi abilitate;
3. poluarea și alte efecte nocive - emisiile poluante, inclusiv zgomotul şi alte surse de disconfort – lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;
4. riscul de accident – prin soluţiile constructive adoptate şi un management corespunzător proiectul nu va implica riscuri majore pentru sănătatea umană şi mediu.

**2**. *Localizarea proiectelor:*

2.1. utilizarea existentă a terenului – conform certificatului de urbanism nr. 1/05.01.2018 terenul pe care se va realiza investiţia este teren exntravilan, situat in Tarla 15, Parcelele 92, 82, 83, 85, 41/1, aparține Agenției Domeniilor Statului și este administrat de SC Farma Vet Pet SRL, conform contractului de arendă nr. 05/22.02.2016; suprafața terenului este de 72364 mp ,folosința actuală: ape stătătoare 69263 mp și curți construcții 3101 mp,teren destinație hidrologică

2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede – obiectivul nu este amplasat în zone umede;
2. zonele costiere – obiectivul nu este amplasat în zone costiere;
3. zonele montane şi cele împădurite – obiectivul nu este amplasat în zone montane şi împădurite;
4. parcurile şi rezervaţiile naturale – obiectivul nu este amplasat în parcuriși rezervații naturale;
5. ariile clasificate sau zonele protejate prin legislaţia în vigoare:
6. zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\2011\decizii\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\2011\decizii\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III- a – zone protejate, zonele de protecţie instituite conform prevederilor Legii apelor nr. [107/1996](file:///D:\2011\decizii\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [930/2005](file:///D:\2011\decizii\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – proiectul nu este amplasat în zone de protecţie;
7. ariile în care standardele de calitate a mediului stabilite de legislaţie au fost deja depăşite – nu au fost înregistrate astfel de situaţii;
8. ariile dens populate – nu este cazul;
9. peisajele cu semnificaţie istorică, culturală şi arheologică – nu este cazul.

**3**. *Caracteristicile impactului potenţial:*

1. extinderea impactului: aria geografică şi numărul persoanelor afectate – nu este cazul;
2. natura transfrontieră a impactului – nu este cazul;
3. mărimea şi complexitatea impactului – impact relativ redus şi local, pe perioada execuţiei proiectului;
4. probabilitatea impactului – impact cu probabilitate redusă atât pe parcursul realizării investiţiei, cât şi după punerea în funcţiune a obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;
5. durata, frecvenţa şi reversibilitatea impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta;

* pe parcursul procedurii nu s-au înregistrat observaţii din partea publicului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

* conform deciziei etapei de evaluare iniţială nr. 6285/SAAA/23.08.2018 proiectul propus  **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în comuna Joița, jud. Giurgiu.

Pe parcursul derulării procedurii publicul interesat de proiectul propus a fost informat despre solicitarea acordului de mediu şi decizia etapei de încadrare, după cum urmează:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **– Titular proiect –** | **Participări ale publicului în procedura derulată** |
| Solicitare acord de mediu | Afişare pe pagina web în data de 23.08.2018 | Ziarul „Jurnal Giurgiuvean” din 29.09.2018 şi afişare la sediul Primăriei comunei Mârșa în data de 04.09.2018 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

* ***Protecţia calităţii apelor:***
* apele uzate menajere, vor fi deversate in toaletă ecologică. Aceste ape provin de la grupurile sanitare si bucătăria din clădire. Apele pluviale sunt colectate in reteaua proprie de canalizare din incintă.
* se interzice evacuarea deşeurilor în apele de suprafaţă sau subterane;
* respectarea prevederilor HG nr. 351/2005 cu modificările și completările ulterioare; HG nr. 188/2002-pentru aprobarea unor norme privind condițiile de descărcare în mediul acvatic a apelor uzate -NTPA /002/2002.
* ***Protecţia calităţii aerului:***
* se vor lua măsuri de reducere a nivelului de praf pe durata lucrărilor;
* se vor respecta standardele de calitate a aerului ambiental în orice condiţii atmosferice şi anume Legea 104/2011 privind calitatea aerului înconjurător, S.T.A.S. 12574-87 privind condiţiile de calitate a aerului în zonele protejate).
* ***Protecţia împotriva zgomotului şi vibraţiilor:***
* se vor folosi utilaje cât mai silenţioase în vederea diminuării zgomotului şi vibraţiilor produse;
* respectarea prevederilor STAS 10009-2017 privind protecţia împotriva zgomotului şi vibraţiilor;
* ***Protecţia solului şi subsolului:***

Principalele surse de poluare în perioada de execuție a lucrărilor de amenajare sunt:

* - poluarea accidentală a solului prin manipularea produselor petroliere.
* - poluarea solului prin utilizarea utilajelor și mijloacelor de transport defecte ce pot determina scurgeri.
* - manipularea neglijentă a produselor petroliere de către personalul ce deservește utilajele și mijloacele de transport utilizate
* - depozitarea uleiurilor uzate în recipienți necorespunzători sau depozitarea acestora în alte locuri decât depozitul provizoriu de carburanți și lubrifianți, existând astfel pericolul de scurgere sau răsturnare;
* - depozitarea necorespunzătoare pe sol a acumulatorilor uzați
* - nerespectarea graficelor de întreținere și reparații a utilajelor și mijloacelor de transport;

*Depozitarea deşeurilor:*

* - deşeurile vor fi depozitate controlat, în funcţie de tipul acestora, pe suprafeţe betonate, până la evacuare;
* - deşeurile generate pe amplasament se vor colecta controlat, pe categorii şi vor fi gestionate de unităţi abilitate;

Din realizarea proiectului rezultă următoarele deșeuri:

* 17.05.08 resturi de balast;
* 17.01.07 beton, cărămizi, materiale ceramice;
* 17.02.01 lemn;
* 17.02.02 sticlă;
* 17.02.03 materiale plastice;
* 17.04.05 deșeuri metalice;
* 17.05.04 pământ și materiale excavate;
* 17.09.04 deșeuri amestecate de materiale de construcție;
* 20.03.01 deșeuri municipale amestecate
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* - se vor respecta prevederile Legii nr. 211/2011 privind regimul deşeurilor;
* se va implementa colectarea selectivă a deşeurilor, se vor realiza puncte special amenajate în vederea colectării şi depozitării temporare a deşeurilor;
* se interzice depozitarea deşeurilor pe amplasamente neautorizate.
* ***Alte condiții***
* respectarea legislaţiei de mediu în vigoare şi a actelor normative ce vor apărea ulterior eliberării prezentei;
* respectarea condiţiilor impuse prin actele de reglementare obţinute de la celelalte instituţii abilitate;
* să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;
* lucrări necesare organizării de şantier:
  + având în vedere amploarea proiectului, nu sunt necesare lucrări deosebite organizării de șantier;
  + organizarea de santier se va face in incintă, unde vor fi depozitate materialele necesare pentru construirea extinderii. Tot aici se vor depozita si materialele rezultate din desfacerea fatadei actuale posterioare, iar deseurile vor fi transportate la locurile special indicate, de către firma de salubritate contractată pentru acest scop.
  + acestea nu vor presupune surse de poluanti sau impact negative asupra mediului. Nu sunt necesare dotari sau masuri special pentru controlul emisiilor poluante in mediu.
* materialele necesare realizării investiţiei se vor depozita în locuri marcate, iar după terminarea lucrărilor se vor elibera suprafeţele ocupate;
* deşeurile reciclabile vor fi predate la unităţi autorizate;
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu când apar elemente noi neprecizate în documentaţie în vederea revizuirii prezentului act;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* la finalizarea investiţiei se vor reface spaţiile afectate prin realizarea proiectului şi se vor reda circuitului economic;
* **la finalizarea proiectului se va anunţa A.P.M. Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010.**

Prezenta decizie poate fi contestată în conformitate cu prevederile H.G. nr. 445/2009, art. 24, 25 şi 29 şi ale Legii Contenciosului Administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

“Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e) din H.G. nr. 445/2009, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 24 din H.G. nr. 445/2009 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 zile de la data înregistrării acestei la acea autoritate.

Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă”.